text:
-
Anìn!
il prin manuâl par insegnâ la lenghe e la culture furlane inte scuele primarie
-
Sezion Fruts
Cartons animâts e un mont di zûcs
-
Al dipent di nô
La gnove campagne di promozion
-
Servizis di Consulence linguistiche
Traduzions e consulence par ents publics e sogjets privâts
-
Consulence toponomastiche
Segnaletiche stradâl: consulence su la toponomastiche in lenghe furlane
-
Cressi cun plui lenghis
I vantaçs de educazion plurilengâl
-
Grant Dizionari Bilengâl talian-furlan
Gnovis
Cors di formazion “Il svilup de leture-scriture intai ambients plurilengâi”
Iscrizion dentri dai 3 di Novembar dal 2022Lei
“Se jo o fos un sienziât tal gno laboratori o inventarès…”
Premi speciâl ARLeF te gnove edizion dal concors "Premia la classe"Lei
La TV par furlan sul canâl 810
Sta daûr ae programazion par furlan de RAI. Ocjo a sintonizâti sul gnûf canâl: 810 e no plui 103!Lei


c: text/html

text:
27 di Març
Il 27 di Març e je la 86° zornade dal Calendari Gregorian, (la 87° se l'an al è bisest). A mancjin 279 zornadis pe fin dal an.
AcjadimentsModifiche
In FriûlModifiche
- 1512 - Antonio Savorgnan, che dopo jessi stât il plui impuartant dai partisans di Vignesie al jere passât cun l'imperi, al ven curtisât e al mûr a Vilac
Vie pal montModifiche
Nassûts vuêModifiche
Muarts vuêModifiche
- 1512 - Antonio Savorgnan, nobil furlan.
- 1770 - Jacopo Stellini, filosof furlan (n. 1699)
- 1770 - Zuan Batiste Tiepolo, pitôr venezian (n. 1696)

robotstxt: allowed

filter: keep


text:
Il scrit si indrece al inteletuâl furlan
Andrea Marone, poete libar e (masse) sclet
Il Cinccent al è stât par tancj aspiets un secul incredibil, tal ben e tal mâl, par dute la Europe e cussì ancje pal Friûl. Come se la “captivitas vinitiana”, ven a stâi la sotanance sot de Republiche di Vignesie, e ves stiçât la inteligjence e la grandece di personaçs che i nons plui impuartants de Leterature, de Sience, de Filosofie a nivel internazionâl a àn preseât une vore: anzit, cussì tant di metiju intune “suaze di orâr” intes lôr oparis plui famosis, ricognossint in lôr no dome la grandece di un non, ma ancje di dute la culture che i steve daûr. Al è il câs di Lodovico Ariosto, che inte sô prime Satira si indrece a Andrea Marone (1474-1527), un inteletuâl furlan, nassût a Pordenon e inviât ae cariere di mestri des Arts Liberâls. Un professôr di scuele, duncje, che si fâs i vues insegnant gramatiche latine a Glemone e a Vençon, come che nus ricuarde un dai siei arlêfs plui impuartants, ven a stâi chel Jacopo Valvason di Manià, autôr – intal 1568 – di une cetant biele “Descrittione de la Patria del Friuli”: “Diè fama a questo luogo Andrea Marone, uno de’ più celebri poeti c’havesse la sua età, di cui ne fa honorata mentione Lodovico Ariosto et Paolo Giovio nelle sue Vite”.
◆ Ma provìn a cjapâ in man e a lei cun atenzion i doi passaçs ariostescs: “Fa a mio senno, Maron: tuoi versi getta con la lira in un cesso, e una arte impara, se beneficii vuoi, che sia più accetta. Ma tosto che n’hai, pensa che la cara tua libertà non meno abbi perduta che se giocata te l’avessi a zara; e che mai più, se ben alla canuta età vivi e viva egli di Nestorre, questa condizïon non ti si muta.” (Satira I, vv. 115-126).
◆ Il poete salacor al cognòs il nestri Marone par jessi stât ancje lui al servizi dal gardenâl Ippolito d’Este almancul fin al 1519, là che si fâs notâ pe sô bravure tant che poete e rapsode, bon di inventâsi sul moment poesiis par latin; ma ancje bon musicist, sunadôr di liût e di viole. Cul lengaç garp e maliziôs de poesie satiriche, Ariosto al consee duncje al coleghe furlan di rinunziâ ae sô vene poetiche, probabilmentri masse libare e sclete. Lu invide – in maniere leterâl – a butâle dentri dal cabôt, se al aspire a gjoldi dai beneficis di un paron. Al zonte ancje che intal câs al pierdarà la libertât di lenghe e di pinsîr cu la stesse infamie che si butin vie i bêçs zuiant di azart. E nol rivarà ma plui a vêle indaûr, nancje se al rive a vivi a lunc. Biel e intrigant chest esempli, che nus conte di un spirt che al brame di jessi libar di pandi ce che al pense, cence nissune glove che i tegni strente la lenghe. Un autôr che al fâs fadie a tasê, pleant il zenoli par vê in cambi la benedizion dai sorestants. Inte stesse Satira si cjate une altre considerazion cuside juste par Andrea Marone, ma in efiets riferibile a chel spirt furlan che ancjemò al resist tant che fuart caratar identitari. Sintìnlu:
“Più tosto che arricchir, voglio quïete: più tosto che occuparmi in altra cura, sì che inondar lasci il mio studio a Lete. Il qual, se al corpo non può dar pastura, lo dà alla mente con sì nobil ésca, che merta di non star senza cultura. Fa che la povertà meno m’incresca, e fa che la ricchezza sì non ami che di mia libertà per suo amor esca; quel ch’io non spero aver, fa ch’io non brami, che né sdegno né invidia me consumi perché Marone o Celio il signor chiami” (Satira I, vv. 160-171).
◆ Al somee cuasi un decalic de furlanetât: 1) preferî la pâs ae ricjece; 2) bandonâ lis curis dal mont e vê miôr jessi dismenteât e dismenteâsi di dut e di ducj, pûr di podê gjoldi di une solitudin votade al pinsîr e al studi; 3) pensâ che la anime e à simpri plui dirit di jessi alimentade che no il cuarp, e duncje se ti capite di no mangjâ e di patî la fam pûr di jessi intal just, alore tu sês su la strade buine; 4) no vê mai pôre de puaretât, che no je miserie, ma une cundizion dal spirt che no à bisugne di fufignis, e si contente di ce che al baste par une vite dignitose; 5) stâ lontan dal lus, che masse dispès al devente il pretest par pierdi la libertât; 6) evitâ di volê ce che al è impussibil vê, come a dî “reste tal to, o tu sarâs condanât a une vite di marum e di disperazion”; 7) no jessi mai invidiôs di chei altris, ma invezit lâ indenant a coltivâ il propri ort cun dute le braùre di chel che ae fin de zornade al pues durmî content parcè che al à fat il so dovê, gustant il risultât de fadie. Daûr di Andrea Marone, Lodovico Ariosto duncje al esalte il caratar di un popul, il nestri, cu la sô fuarte dreture morâl. ❚
La Satire di Ariosto e il so decalic de furlanetâtAgnul Floramo
Il scrit si indrece al inteletuâl furlan


text:
GFS 1.2002
Ricercjis
- Daniele Goi, Victor Tosoratti, Giuliano Dolcetti, Iginio Colussi, Control e monitorament di sot prodots de disinfezion cun parametris POX e UV-254 in aghis dal Friûl
- Romano Locci, Emanuela Gobbi, Lis fumonisinis: intosseants naturâi de blave in Friûl
- Franc Fari, Miran Skrap, Mecanisims gnervôs che a controlin la sielte des lenghis
- Linda Picco, Ricercje su la condizion socio-lenghistiche dal furlan
- Vladimir Petkevic, Corpus lenghistics
Rassegnis
- Bruno Lucci, Perusini, Alzheimer e i prins câs di une gnove malatie da la scusse cerebrâl
- Alessandra Burelli, Marino Miculan, Frecuencis lessicâls dal furlan scrit
- Marzi di Strassolt, Daniele Livon, Modei statistics e organics inte Publiche Aministrazion. Il câs de Universitât Italiane
Recensions
- Matteo Fogale, Emanuele Paolini, Une introduzion ae analisi matematiche ( Sergio Cecotti )
- Robert Gompf, Andras Stipsicz, 4 Manifolds and Kirby Calculus ( Stefano Vidussi )
- Nancy Etcoff, Survival of the Prettiest. The Science of Beauty ( Franc Fari )
- Noam Chomsky, New Horizons in the Study of Language and Mind ( Alessandro Tavano )
- Louis-Jean Calvet, La guerre des langues et les politiques linguistiques ( Marzi di Strassolt )


text:
Nassûts jenfri i 21 di Mai e i 21 di Jugn
Segn di Tiere, però un zimul al è di tiere de Grave, un zimul di tiere dai Cuei.
––
Proverbi preferît: “Miôr pan cence nuie che nuie cence pan”, ma ancje “Alc al è alc e nuie al è nuie” (un zimul al preferìs un, un zimul chel altri. Tant a vuelin dî simpri la stesse robe).
Il zimul, jessint zimul, al à dôs personalitâts dentri, une plui furlane di chê altre.
Cussì il zimul, se al è un che i plâs studiâ, al cjape dôs laureis: une in agrarie par fâ miôr l’ort e une in inzegnarie par mateâ.
Il zimul al lavore il dopli di un furlan normâl (che bielzà al lavore il dopli di une cualsisei persone no furlane, fasêt voaltris i conts), cul obietîf, naturalmentri, di comprâ dôs cjasis. Ma chi a scomencin i problemis. Il zimul, di fat, al è dispès in contradizion cun se stes: une personalitât e à miôr comprâ cjase a Lignan, chê altre in Cjargne. La soluzion? Lavorâ ancjemò di plui par comprâlis dutis dôs.
Ma la lote no finìs chi. Al stadi, un zimul al vûl il puest in curve par cjantâ, un al preferìs il puest in tribune par stâ cuviert (cumò provait a induvinâ di ce segn che al è Pozzo, che al à volût cuvierzi sù dut!).
A taule, un zimul al vûl i gnocs di coce e un i cjarsons, un al vûl il muset cu la broade e chel altri il frico. No stait a maraveâsi se dispès i zimui no van propite dacuardi cu la belance.
Cu lis feminis no stin a fevelâ: un al preferìs lis biondis, chel altris lis moris. Ma tant, cun dut chel barufâsi jenfri di se, al è simpri ledrôs e nol rivarès a concuistâ ni la bionde ni la more.
In sumis: se o viodês un zimul ruspiôs e un pôc lunatic, trancuîi: nol è rabiât cun voaltris, ma cun se stes.
Dome tal bar, il zimul si contente simpri: i baste ordenâ un un par doi.
Bêçs: Lavorant par doi, tu vuadagnarâs ancje il dopli, ma tant no tu varâs mai il timp di spindi.
Salût: Cuant che un zimul al sta ben, al sta mâl chel altri, ma tant tu tu vâs a lavorâ ancje cun 39 di fiere. In font, se chê altre personalitât e à 36, in medie e fâs 37,5. ❚
Bete di Spere
ZODIAC FURLAN. Zimui............
Nassûts jenfri i 21 di Mai e i 21 di Jugn


text:
Denant de situazion a pene presentade, a son dome dôs rispuestis: spietâ che la leç e tiri i sghirets e compagnâ il muart in simitieri, o pûr mobilitâsi par che il guvier talian al cambii direzion. La prime strade e je dome par chei che i plâs vaî il muart, par ducj chei altris, invezit, al è miôr pontâ su la seconde soluzion. No si trate di une imprese impussibile. Bastarès cjapâ di esempli la comunitât slovene.
Inte leç finanziarie prontade dal guvier Berlusconi pal 2009 si leve a taiâ i fonts pe minorance slovene puartantju dai 5,25 milions di euros stanziâts dal guvier Prodi a 4,13 milions. A front di cheste riduzion, la comunitât slovene si à mote in maniere unitarie. A mobilitâsi a son stadis, prin di dut, lis dôs organizazions di riferiment de minorance (SKGZ e SSO). La lôr azion e à vût rivoc a nivel regjonâl (si à fat sintî ancje il president de Zonte Tondo), a nivel statâl (massime in gracie de senatore Blažina) e a nivel internazionâl (cun intervents dal president de Republiche slovene e dal guvier di Lubiane). Risultât? Il guvier talian al à zontât un milion di euros pe minorance slovene dentri dal decret «Milleproroghe».
Cualchidun pensial che se si ves vude une azion convinte e unitarie ancje dome dai parlamentârs furlans e sarts al sarès stât cussì facil taiâ i fonts pe 482? Magari cussì no, o savìn che a ‘nd è di politics di chenti che dal furlan no i free piç o che lu àn fintremai in asse (ma il stes discors al vâl ancje pe Sardegne e par altris realtâts minorizadis). Cundut achel, no varessial di jessi un lôr dovê chel di difindi i interès de lôr tiere? Ce sucedaressial se no si batessin par difindi une altre jentrade pal lôr teritori? O forsit pensino che i investiments pes lenghis minoritariis, par trop scjars che a sedin, no rapresentin une oportunitât in plui?
Altris timps cuant che un deputât furlan, cence pôre e inte sô lenghe, al diseve ai siei coleghis parlamentârs «se ducj nus bandonin, si judarìn bessôi!».
Carli Pup
SPECIÂL – L’esempli dai slovens............
Denant de situazion a pene presentade, a son dome dôs rispuestis: spietâ che la leç e tiri i sghirets e compagnâ il muart in simitieri, o pûr mobilitâsi par che il guvier talian al cambii direzion. La prime strade e je dome par chei che i plâs vaî il muart, par ducj chei altris, invezit, al è miôr pontâ su la seconde soluzion. No si trate di une imprese impussibile. Bastarès cjapâ di esempli la comunitât slovene.


text:
In timps dificii di crisi tant che chei di vuê, la solidarietât e je palesementri ancjemò plui impuartante, tant pal contribût pratic di front a tantis situazions di dificoltât, che par judâ a mantignî un tic di sperance e di fidance intune societât cun ancjemò un pocje di umanitât.
Solidarietât (si spere) tes piçulis robis di ogni dì tra persone e persone, ma naturalmentri ancje solidarietât tal sens di savê dedicâ un tic di timp e cualchi piçul sacrifici par chei, ancje cence un non, che si cjatin intun moment di bisugne. Chel lavôr pasionât, che nol domande nuie indaûr, che al caraterize la ativitât di tantis associazions che si spindin par diferentis problematichis, che a sedin bestiis maltratadis, fruts o fameis in dificoltât, personis cun cualchi disabilitât o dâ une man a une sanitât publiche masse dispès “çuete”.
Valôrs – chei de gjenerose e disinteressade disponibilitât a judâ il prossim, de diligjence di spindi il propit timp par alc di util, dal sintîsi part responsabile di une comunitât cence tirâsi indaûr cuant che al covente – che nus plâs pensâ che sedin alc inlidrisât tal profont de culture furlane, tradizionalmetri simpri in prime file cuant che al è di frontâ cualchi disastri, ancjemò di plui dopo de scopule dal taramot dal ’76. Fat testimoniât ancje de statistiche, che e ripuarte il Friûl tra lis regjons plui vivarosis sul front dal cussì clamât “tierç setôr”, il mont dal volontariât che tant al contribuìs a tignî adun chest biât incasinât stât.
Un bon esempli che al somee confermâ cheste mirabile carateristiche de int furlane nus è vignût proprit cheste Istât, in ocasion de Assemblee de Associazion Furlane Donadôrs di Sanc (AFDS), une des realtât che plui si spint tal nestri teritori par une robe cussì impuartante tant che meti a disposizion dai ospedâi une des pocjis robis che la farmaceutiche no rive a produsi, il sanc e i siei derivâts. In chê ocasion, di fat, il president Renzo Peressoni – tal so discors di fin dal secont mandât – al à rimarcât il fat di vê constatât, te sô esperience, trop che vê “Furlane” par seconde peraule dal non de associazion al vedi contribuît un grum al consolidament di cheste realtât, tant che al fos une sorte di certificât di garanzie de serietât dal so operât.
Te sô relazion – un interessant belanç che al à evidenziât un grum di robis plui che positivis, ma cualchi preocupazion sul cemût movisi pal avignî de ativitât – Peressoni al à segnalât il fat che “la AFDS e je di 55 agns il spieli de societât furlane, un dai fatôrs de sô identitât, e duncje no pues clamâsi fûr de societât civîl, no si pues permeti di scjadi, di flapîsi, di deviâ”. Un impegn – al à ribadît – che nol à di intindisi dome tal sempliç moment dal prelêf, ma che al à simpri di tignî iniments i siei “obietîfs di propagande, clamade a donâ, prevenzion e educazion sanitarie”.
E la “furlanitât” de AFDS si intuìs ancje dal fat che i siei potenziâi problemis a son compagns di chei de culture furlane, ven a dî la fondamentâl dibisugne di coinvolzi simpri di plui i zovins (“parcè tai zovins no si investissin dome risorsis, ma soredut sperancis”), e che di rivendicâ no dome “dignitât, ma ancje impuartance” par une realtât che e somee di periferiche (ma biele vivarose) di front a referents talians, dispès masse distrats par tignî avonde di cont il contribût che lis realtâts sul teritori a son buinis di presentâ, in tiermins di propuestis e esempli.
Dut câs – tai 55 agns de sô storie – la associazion furlane e à savût cressi in maniere mirabile, no dome tai numars dai donadôrs, ma ancje te cualitât dal lavôr, tant sul front de divulgazion che te capacitât di disvilupâ un don plui articolât (no dome sanc, ma simpri plui preseâts plasme e piastrinis), al pont di rivâ ta l’an record dal 2010 al grant biel numar di 48.000 donazions. E ancje se chel risultât nol è stât plui replicât (“par une logjiche naturâl, cun di une bande il numar de popolazion in provincie e di chê altre la mancjance di particolârs emergjencis… e une popolazion mediementri simpri plui anziane”, al spieghe Peressoni), la voie de Associazion di tirasî sù di maniis e metisi a lavorâ cun ancjemò plui snait (ancje in chel une anime un grum “furlane”…) e somee simpri plui determinade, e e fâs ben sperâ di podê ancjemò contâ a lunc sul so nobil e preziôs sfuarç pal ben di duçj.
Parcè che nol fâs mai mâl impensâsi che a duçj – prime o dopo – al podarès capitâ di cjatâsi a vê dibisugne di sanc, e guai in chel dì a no visâsi di chei che si son spindûts par agns par garantî che l’ospedâl lu vedi pront e a disposizion. Che se jessi Furlans a vûl dî par sigûr jessi gjenerôs, viodìn di no dismenteâ mai ancje il dovê de ricognossince. Provant a fâ – parcè no – ancje la proprie piçule part, cuntune o dôs donazions vie pal an…❚
Margherita Timeus
AFDS, cuant che la solidarietât a fevele par furlan............
In timps dificii di crisi tant che chei di vuê, la solidarietât e je palesementri ancjemò plui impuartante, tant pal contribût pratic di front a tantis situazions di dificoltât, che par judâ a mantignî un tic di sperance e di fidance intune societât cun ancjemò un pocje di umanitât.


text:
Sant Paulin Patriarcje di Aquilee al è di Premariâs, nassût tor il 730. Al studie te scuele de cort ducâl e de curie patriarcjâl. Paulin al è la prove dal nivel alt de scuele di Cividât, avuâl di chel dai plui famôs centris di studi.
◆ Al è de bande dai francs e no cui langobarts. Un at al palese il so ategjament, vâl a dî dopo de repression de rivolte di Rodgaut, duche dal Friûl, cuintri dai Francs (775-76) Carli il Grant i regale i bens confiscâts al nobil Vualdant di Lavarian, che al jere cui ribei langobarts. Tal 777 al è za in France. Al è un dai leterâts famôs che il re franc al clame adun te sô cort. Al è mestri ancje di Carli che nol saveve scrivi.
◆ Tal 787 Carli lu nomene Patriarcje e lui, cuintri voie, al torne in Friûl. Il patriarcje di Aquilee al jere un dai sorestants plui alts de Europe e i rapuarts direts tra Carli e Paulin a son fis. Al è clamât dispès a cjapâ part aes grandis assembleis dal ream e il re i afide altris compits impuartants. Ma Paulin si da di fâ ancje pe autonomie de Glesie di Aquilee e al oten une vore di proprietâts e di dirits, tant che il privilegji de elezion libare dai patriarcjis di bande dal Cjapitul di Aquilee. Al è l’evangjelizadôr dai avars e dai slovens, e di chescj al è ancjemò une vore venerât.
◆ Pençs a son i scrits di Paulin su la sô ativitât pastorâl e di contignût teologjic, massime cuintri de eresie adozioniste: al è dongje dal pape tai concilis tant che autôr de condane. Al è stimât come poete. Al duche Eric i dediche un tratât di morâl (Liber exortationis) e, dopo muart zovin, i scrîf i viers sbalsamants dal Planctus Erico duce. Dopo, un toc su lis ruvinis di Aquilee e imnis liturgjics che si cjantin ancjemò in dì di vuê.
◆ Al mûr a Cividât tal 802 e al è soterât te cripte dal domo. Sant Paulin, de sô sente di Aquilee, al è stât determinant par dâ dongje l’imperi di Carli il Grant. Fevelâ di Paulin al vûl dî rifleti ancje su la partecipazion dal Friûl ae formazion di chel progjet culturâl che al è lât indevant a dilunc, e che al è une des fondis de storie e de cussience europeane. ❚
I PROTAGONISCJ – Un inteletuâl di prin plan, costrutôr de EuropeDiego Navarria
Sant Paulin Patriarcje di Aquilee al è di Premariâs, nassût tor il 730. Al studie te scuele de cort ducâl e de curie patriarcjâl. Paulin al è la prove dal nivel alt de scuele di Cividât, avuâl di chel dai plui famôs centris di studi.


text:
“Fevele”: une conte “argjentine”
Us vevi fevelât di trop che mi soi divertût a fa il discorint par furlan inte conversazion partecipative cui furlans di Buenos Aires. Ben, fra di chestis robis e jere ancje la esperience di Eduart, no tant biele, ma che stant che e je lade a finî ben e o vin rivât a fâi dôs ridadis parsore, mi à sburtât a scrivi une conte. La cjatais dome su la riviste “E dîs la none” dal mês di Març, che no sai se e je vignude fûr, ma insome… jo us e met achì di scjamâ, cussì o cjatais ancje la conte di Marcelo del Mestre, che al è un super simpaticon! E insome… achi il jpg e sot il leam par scjamâ il pdf. A mi la conte mi plaseve. 🙂


text:
FUARTE CRESSITE DAI AUSTRIACS CUN ISTRUZION SECONDARIE_ Tes ultimis desenis di agns il nivel di istruzion de popolazion austriache di etât jenfri i 25 e i 64 agns al è montât sù a fuart. La percentuâl di popolazion dome cu la istruzion obligatorie invezit e je plombade jù, passant dal 57,8% dal 1971 al 17,4% dal 2008. Purpûr si regjistre un aument di cirche 29 ponts percentuâi, passant dal 39,4% al 68,8%, te proporzion di popolazion che e à une istruzion secondarie. Tal stes periodi, tal 2008 la percentuâl di popolazion cun istruzion post-secondarie e je cressude di cinc voltis (dal 2,8% al 13,8%).
Chest procès purtrop al vâl dome pai oms. Cun di fat, plui di un cuint des feminis di etât jenfri i 25 e i 64 agns (di precîs il 22,3%) nol à otignût un nivel plui elevât che no la istruzion obligatorie a pet dai oms, che a regjistrin dome il 12,5%.
LIS UNIVERSITÂTS A PATISSIN PE MANCJANCE DI SPAZI E BÊÇS_ Lis riformis e i cambiaments dai sistemis sociâi e politics a nassin dispès dai moviments dai students. Tai ultins agns il numar des iscrizions al è cressût e cu la crisi economiche si son taiadis lis risorsis finanziariis. Stant che in Gjermanie si pain impuestis scolastichis mintri che in Austrie no, si è regjistrade un fuarte cressite dai students vignûts de stesse Gjermanie: par chest lis universitâts a patissin pe mancjance croniche di spazi. Mancul puescj e un futûr mancul sigûr tal mont dal lavôr a àn causionât fuartis protestis di bande dai students tal Otubar dal 2009 cuintri la introduzion dal gnûf sisteme Bachelor-Master.
SISTEME BACHELOR-MASTER_ Il sisteme di studi austriac si cjate intune fase di riorganizazion. Dispès a convivin il model tradizionâl di cors di lauree cui titui Diplom e Magister adun cui gnûfs cors di lauree Bachelor e Master introdusûts secont il model dal procès di Bologne.
Bachelor: Il bachelor, ancje se ben cognossût sul plan internazionâl, al è dal dut gnûf in Austrie; chest titul di studi si pues otignîlu in dome sîs semestris. Il bachelor al corispuint ae lauree trienâl taliane e al è essenziâl pal pas academic successîf: il master.
Master: doi agns di programe di studi. Par fâ il master al è necessari jessi in possès di un bachelor. Il master al cjape il puest dai vieris titui todescs Diplom e Magister.
Doktorat: Tant che in Italie, daspò la conclusion di un percors di studi, ancje in Austrie e je la possibilitât di davuelzi un dotorât di ricercje fasint un lavôr sientific.
ISTRUZION BILENGÂL_ In Austrie lis minorancis ricognossudis par leç à an in diviersis regjons il dirit ae istruzion te lôr marilenghe. Il crauat e l’ongjarês si insegnin scuasit dome tes scuelis elementârs; a nivel di istruzion secondarie invecit, chestis lenghis a vegnin dopradis tant che lenghis veicolârs dome in dôs scuelis, vâl a dî te scuele medie a Großwarasdorf e tal gjinasi trilengâl crauat-ongjarês-todesc a Oberwart. Tal Burgenland i cambiaments sociâi capitâts dai agns 1960 in ca a àn trasformât il caratar di dute la regjon: i paîs contadins di maiorance crauate dal Burgenland a son deventâts des vilis di pendolârs. Il crauat al à pierdût dal dut la funzion di jessi il mieç di comunicazion naturâl dai paîs agricui, si è ridusût a un lengaç de sfere familiare e des celebrazions de glesie.
I FRUTS NO DOPRIN LA LENGHE MINORITARIE IN FAMEE_ I insegnants si cjatin denant une situazion dificile viodût che la plui part dai fruts no doprin la lenghe nancje tes lôr fameis. Tal 1999 dome il 24 par cent dai arlêfs des scuelis elementârs bilengâls a fevelavin il crauat tant che lenghe mari. Soredut tal cjamp des scuelis professionâls mediis e superiôrs la situazion e je basote: mintri che il 12 par cent dai arlêfs des elementârs al frecuente une classe bilengâl, dome il 3,1 par cent dai students al partecipe ae educazion bilengâl.
IN CARINZIE EDUCAZION BILENGÂL IN CRESSITE_ Di no di crodi: ancje i fruts di lenghe todescje a imparin vulintîr il sloven te scuele elementâr. La iscrizion dai arlêfs austriacs e je lade parsore dal 40 par cent dal totâl. Dut câs no mancjin lis discussions su cemût miorâ il sisteme de scuele bilengâl. In Carinzie si varès di adotâ il sisteme scolastic dal dopovuere, vâl a dî un insegnament bilengâl obligatori par ducj: cheste e je une precise domande puartade indevant dal professôr de Universitât di Clanfurt Vladimir Wakounig.
JANEZ ERAT
TERITORIS – AUSTRIE. La istruzion superiôr garantide a gratis e vierte a ducj............
FUARTE CRESSITE DAI AUSTRIACS CUN ISTRUZION SECONDARIE_ Tes ultimis desenis di agns il nivel di istruzion de popolazion austriache di etât jenfri i 25 e i 64 agns al è montât sù a fuart. La percentuâl di popolazion dome cu la istruzion obligatorie invezit e je plombade jù, passant dal 57,8% dal 1971 al 17,4% dal 2008. Purpûr si regjistre un aument di cirche 29 ponts percentuâi, passant dal 39,4% al 68,8%, te proporzion di popolazion che e à une istruzion secondarie. Tal stes periodi, tal 2008 la percentuâl di popolazion cun istruzion post-secondarie e je cressude di cinc voltis (dal 2,8% al 13,8%).


text:
E je une Sierade travaiade chê dal sisteme sanitari public sloven, che di tancj agns aromai al spiete une riforme struturâl. Cheste e je stade definide tant che une des prioritâts dal guvier vuidât di Miro Cerar, che al à cjapât in man lis brenis dal paîs ai 18 di Setembar dal 2014. I problemis de sanitât publiche slovene, pal moment, a restin ancjemò cence soluzion, e al è stât anunziât un siopar dai miedis; cun di plui al è sclopât un câs gnûf impuartant di coruzion. In cualchi struture sanitarie a varessin cjapât bêçs par fâ scjavalgjâ lis listis di spiete.
A son propit lis listis interminabilis di spiete un dai problemis plui grancj (e plui sintûts da citadins) de sanitât publiche slovene. Intai ultins trê agns, su la base dai dâts (incomplets parcè che no cjapin dentri dutis lis struturis e ducj i servizis o prestazions ufierts) dal Istitût pe assicurazion sanitarie slovene: il numar dai pazients in spiete e je cressût dal 31%. A son plui di 216 mil lis personis che a spietin di vê la prestazion domandade. Tra chescj cuasi 40 mil a son in liste di spiete par un timp “intolerabil” o adiriture “lunc in maniere ilegâl”. L’Istitût al à calcolât che par rivâ a eliminâ i timps di spiete al varès bisugne di 120 milions di euros di plui ogni an, par eliminâ dome chei “inamissibii” a coventaressin invezit 24 milions di euros par an di plui. Intant, l’Istitût al à decidût, tal belanç di prevision pal an che al ven, di invistî fonts zontâts, cuasi 11 milions di euros, pal abatiment dai timps di spiete. A son previodudis misuris speciâls ancje de bande dal Ministeri de salût sloven, vuidât di Milojka Kolar Celarc. Il ministri, di timp aromai al centri di tantis critichis, no dome di bande de oposizion, al à passât a metât Otubar la mozion di sfiducie in Parlament, ma al à vût tal stes timp un ultimatum dal partît di coalizion DeSUS, ai 12 di Dicembar, par preparâ la gnove leç su la assistence sanitarie e su la assicurazion sanitarie (e je in fase di preparazion). In câs contrari a domandaran la rimozion dal ministri.
Secont il ministri la sanitât publiche slovene e à di jessi juste e solidarie. Il sisteme sanitari, li che i problemis si son moltiplicâts intai ultins 15-20 agns, al à bisugne di jessi rimodernât e rinovât, e al à di jessi fondât su di un pachet di prestazions e servizis universâi che a àn di jessi compagns par siôrs e puars. Cun di plui, e à di jessi garantide la sô sostignibilitât a lunc tiermin. Intant al à otignût che intai prossims doi agns i fonts a disposizion pe sanitât slovene a vignissin cressûts di plui o mancul 100 milions di euros e nol è escludût che a vegnin destinâts dai fonts zontâts dal belanç propit cul obietîf di ridusi i timps di spiete. In cualchi istitût sanitari a son daûr a fâ progjets pilote par une gjestion plui eficiente des listis di spiete e a Novembar e varès di jessi presentade la propueste di modificazion de leç sui dirits dal malât par butâ jù i timps di spiete. E je stade za presentade invezit la propueste di leç su la ativitât farmaceutiche che no à sodisfat ducj dentri de coalizion di guvier, ma che e gjolt de poie de Cjamare farmaceutiche. Il ministri al à metût in evidence la adozion dal plan strategjic nazionâl pe assistence sanitarie 2015-2025 e une analisi atente dal sisteme sanitari sloven, documents base pe preparazion de riforme struturâl dal sisteme.
O citìn ancjemò cualchi dât par une comparazion internazionâl dal sisteme sanitari sloven: daûr dai dâts de OCSE, la percentuâl dal Pil che la Slovenie e invistìs inte sanitât e rive ae 8,7% (la medie Ocse al è de 8,9%); pe Comission europeane la eficience dal sisteme sanitari sloven al è al 20im puest, disot de medie inte Union europeane (EU28); il Forum economic internazionâl, invezit, al met la Slovenie al 15im puest tra 140 Paîs pe cualitât dal servizi sanitari, l’Istitût Legatum al 27im tra 142 paîs, l’ Ocse al 24im tra 36 paîs. ❚
Tjaša Gruden
SLOVENIE. A coventin riformis par sisteme sanitari sloven. I numars e lis prospetivis............
E je une Sierade travaiade chê dal sisteme sanitari public sloven, che di tancj agns aromai al spiete une riforme struturâl. Cheste e je stade definide tant che une des prioritâts dal guvier vuidât di Miro Cerar, che al à cjapât in man lis brenis dal paîs ai 18 di Setembar dal 2014. I problemis de sanitât publiche slovene, pal moment, a restin ancjemò cence soluzion, e al è stât anunziât un siopar dai miedis; cun di plui al è sclopât un câs gnûf impuartant di coruzion. In cualchi struture sanitarie a varessin cjapât bêçs par fâ scjavalgjâ lis listis di spiete.


text:
Alfabet
Un alfabet al è un insiemit standardizât di letaris — simbui di base pe scriture — ognidun al rapresente plui o mancul un foneme di une lenghe fevelade, sei come che esist vuê sei come che esisteve tal passât. A son altri sistemis di scriture, come i logografs, dulà che ogni caratar al rapresente une peraule, e i silabaris, in cui ogni caratar al rapresente une silabe, ma i alfabets a son par sigûr il sisteme di scriture plui frecuent. I alfabets po a si dividin a seconde di cemût che a indichin lis vocâls: compagns des consonants, come tal alfabet grêc, come modifichis des consonants, come pal Hindi, o che no lis indichin par nuie, come tal alfabet arap.
La peraule "alfabet" e ven dal tart latin alphabetum, che al ven a sô volte dal grêc antic alphabetos, di alpha e beta, lis primis dôs letaris dal alfabet grêc. Vuê a son doprâts desinis di alfabets; i plui doprâts a son fats di riis; ecezions a son il Braille, l'alfabet manuâl e il codiç Morse.
Liste di alfabetsModifiche
Leams esternisModifiche
- (inglês) Esemplis di alfabets


text:
Cul prin di Novembar e je in vore la gnove Comission europeane, vuidade dal lussemburghês Jean-Claude Juncker. Mancul di dôs setemanis prime, ai 22 di Otubar stâts, il Parlament european al veve votât la fiducie par chel che – magari cussì no, ancjemò masse “tra virgolutis” – si varès di calcolâlu tant che il guvier de Union Europeane. A pro de scuadre di Juncker a àn votât in 409 di lôr, ven a dî i eurodeputâts dal grup dal Partît popolâr european (Ppe) e di chei dai socialiscj e dai liberâi e democratics, intant che si son astignûts i 67 Conservadôrs e a àn votât cuintri in 209, ven a dî i antieuropeiscj di drete e i europeiscj critics de Çampe europeane e dal grup che al ten dongje i Verts e i nazionalitaris e regjonaliscj de Aliance libare europeane.
Si siere cussì la ete de presidence Barroso e al rive insom ancje il percors preliminâr che pe prime volte al à viodût incressi il profîl politic de Comission, stant che di une bande Juncker al jere il candidât president presentât dal Ppe che aes elezions de Vierte passade al à cjapât plui sentis tal gnûf Parlament di Strasburc e di Bruxelles, e di chê altre chei che a son deventâts comissaris a son stâts valutâts e tamesâts propit de bande dai eurodeputâts, inte suaze des audizions fatis a nivel des comissions parlamentârs.
Une conferme, in tiermins positîfs, dal valôr simbolic e concret di cheste procedure si le cjate tal bon nivel di compatece dai grups parlamentârs che a àn dât la lôr poie ae Comission Juncker, stant che ai timps di Barroso a jerin stadis diviersis divisions dentri de “maiorance” che e veve votât la fiducie a chê Comission. Une altre e diven de decision di Juncker di tignî cont des indicazions dal Parlament european in cont dai comissaris e des deleghis, a tacâ de boçadure de slovene Alenka Bratušek e de sô sostituzion cun Violeta Bulc e dal ridimensionament des deleghis dal ongjarês Tibor Navracsics, cu la atribuzion de «citadinance» al grêc Dimitris Avramopoulos.
Cun dut achel, ancje chê vuidade di Juncker e mostre a fuart une sostance intergovernative, a tacâ de sô composizion, stant che tancj comissaris no son stâts dome indicâts dai guviers ma a jerin fintremai components dai esecutîfs dai Stâts. Cun cheste cjaladure e colpìs propit la figure di Navracsics, che al jere stât criticât intant des audizions sei pal so profîl personâl sei par vie des politichis metudis in vore de Ongjarie, là che al jere vice premier e ministri prime de Justizie e po dai Afârs forescj. ❚
✒ Marco Stolfo
FRIÛL EUROPE. Lis dôs musis de Comission Juncker............
Cul prin di Novembar e je in vore la gnove Comission europeane, vuidade dal lussemburghês Jean-Claude Juncker. Mancul di dôs setemanis prime, ai 22 di Otubar stâts, il Parlament european al veve votât la fiducie par chel che – magari cussì no, ancjemò masse “tra virgolutis” – si varès di calcolâlu tant che il guvier de Union Europeane. A pro de scuadre di Juncker a àn votât in 409 di lôr, ven a dî i eurodeputâts dal grup dal Partît popolâr european (Ppe) e di chei dai socialiscj e dai liberâi e democratics, intant che si son astignûts i 67 Conservadôrs e a àn votât cuintri in 209, ven a dî i antieuropeiscj di drete e i europeiscj critics de Çampe europeane e dal grup che al ten dongje i Verts e i nazionalitaris e regjonaliscj de Aliance libare europeane.


text:
26 giugno 2006
Referendum: risultâts de sezion 1
I oms a son stât 312 e lis feminis 328.
Al à vinçût il Sì 373 (58,28%) cuintri 260 No (6 schedis nulis e 1 blancje).
Al di là dai discors politics il dât plui impuartant al è che la int e je lade a votâ. Ancje se cualchidun si è permetût di afermâ che a chei di Maian no i interessave dal referendum...
robis di mats...
ps: risultâts gjenerâi di Maian
27 commenti:
- Christian Romanini ha detto...
-
Ma cumò o voi a viodi la partide de Italie
- 26/6/06 16:44
-
-
Va in svisare cun Bossi. Pantalon,
- 26/6/06 19:29
-
-
no vares mai pensat che il no al vincesi pardut fur che in Lombardie e Veneto (e dopo no di tantissim, cirche 55 SI e 45 NO)e no vares mai pensat che in Friul a si las sostansialmenti a un paregio)
O SOI CONTENT
- 26/6/06 20:53
-
-
Di bon che ator e an votat mior di no...
- 26/6/06 22:40
-
-
cumò e sin propit te mierde fin tal cuel. Sperin che Prodi nol fasi un'atre cagade seno...
Ma ise vere che le prime riforme dal governo gjuf e je stade gjontà gjus parlamentars. No vevino dite che vevin di gjavaiu?
- 26/6/06 23:48
- Christian Romanini ha detto...
-
no sai se a àn votât mior. jo o ai votât sì ma o rispieti il risultât e lu aceti. nuoie riformis? amen, la Italie e à volût cussì e al va ben
- 26/6/06 23:48
- Christian Romanini ha detto...
-
no son stât zontâts parlamentârs: chei a son te costituzion e il numar nol pues gambiâ. a son stât fat plui sotsegretaris (viceministris, mi pâr che a son 102/103) che spes no son nancje elets
- 26/6/06 23:55
- Christian Romanini ha detto...
-
ma a costin...
- 26/6/06 23:56
-
-
jo o ai votât no parce che certes modifiches no mi convincevin, e soredut no mi convinceve la possibilitat di scontros di interpretasions par modifiches no organiches
(che e son stas ancie pe modifiche fates de ciampe ai doi articui de costitusion di cui tu as gia tabaat; cumo and'ere 50 articui no 2-3)
Io o speri che cumo e vedin cjaf di fa les riformes insieme e che no a di esisti, ne a ciampe, ne a drete, di fa les regules di be soi.
che comencin de diminusion dai parlamentars
- 27/6/06 10:40
- Christian Romanini ha detto...
-
Tachìn cui elements che o soi dacuardi cun te:
lis riformis costituzionâls a varessin di jessi fatis ducj insiemit cence vê dibisugne di lâ a votâ un referendum di conferme (dut câs proviodût dal art 138 de costituzion).
Suntune robe no soi propit dacuardi: ciert, 1 articul nol è come 50, ma pe Costituzion no podìn resonâ in cheste maniere, fasint un sempliç cont dai articui gambiâts. La cuestion, cuant che si fevele di cjarte costituzionâl, e je une cuestion di principi: duncje ancje par gambiâ une virgule al varès di jessi un acuardi gjenerâl. chest parcè che, come che o ai dite, la costituzion nol è un regolamentut, ma e je la PRIME LEç DAL STâT.
O ripet che l'implant gjenerâl de riforme fate dal Guvier Berlusconi, al jere pe plui part gjavât fûr del comission bicamerâl che a son stadis i agns passât, comprindude la comission D'Alema, propit cul intindiment di cjatâ une grande condivision. Ma par no dâ la paternitât de riforme costituzionâl ae CDL, la çampe e je rivade adiriture a ritirâ i emendaments cuant che za e jerin stâts acetât de bande de maiorance. Ti parial just chest?
Dut câs il risultât al fevele clâr e par rispiet de volontât popolâr lu aceti.
- 27/6/06 14:48
- thermonuke ha detto...
-
Al e' doi mès c'o tàs, parceche ale fin us ai votàs e parceche i numars e an tabajat clar.
Indiscutibil el to suces, chel dal to mestri di San Tomas, idem par chel sior che tu as scomitut cun me c'al leve a Rome, tal Renso Taront di Tumieç.
Jo o vares vùt gust che tu fossis stàt a cjase tu e i dissidents.
Ma, i numars e an tabajat clar, ancje par Pess...., ancje se no lu dares par definitivamentri spacjat, parceche qualchi staffette le inventareis. E ves gia fat imediatamentri un giuc di dimisions e di asesors esternos a inzi gjonte figurasi se no veis in programa qualchi altre marivèe.
No aj pluj scrit parceche no vevi nissune intenzion di deventa un to commentator e qualchi volte lis monadis e il scherz al è just fermalu.
O vares vùt gust di gjavati qualchi voto ma dant une biele girade al volano dal to blog mi sa che t'ind'aj puartaz dongje.
Ogni tant o soj stat a cjalà e o scuen di che lis statistichis e mostrin clar quai che son i argoments che impiin le gjostre e qualis che son les setemanis vueitis la che ancje tu no tu sas ce cazzo meti.... cartoni animati, un par di tetes, qualchi riferiment ale filologjche.
La vertetat a je che dopo nancje doi mès che seis alì, ogni binore che mi cjali tal spieli mi domandi parce dal cazzo che us ai votat.
Ancje se le alternative no mi plaseve e vue no mi plas di pui.
Dopo doi mes mi ves gia stomeàt e e mancjin altris cinc agns!!
Parce no ajo doprat le pale!!
Mi ven el dubit che qualchidun al vedi crodut di sedi tornat in gjonte parceche le int e crot in lor cence dubis simpri e comunqe.
La democrazie e je deleghe!!!
Ancje se o soj pintit jo cul me voto o aj dat une deleghe, un contrat che scugnies rispeta.
E mi par che il cuel dal fum, la nestre Punta Perotti a sedi un clar esempli di ce che no veis capit.
Ancje tu cumo, no sta vigni a dimi che "no ti plas tant". Jo gia timp fa o aj dite che sulle cassis di espansion tu as fat un cagnaro dal ostie (e nissun, ingiustamentri, ti a cagàt) mentre chi nuje, al va dut ben, "la valle dei templi di Agrigento" delle morene friulane par te e son un problema diferent.
Ma vergognaisi!
Cui cazzo us ajal domandat di fa chel cjòt ali!
E cumo veso di fa un altre buacjade simil a san tomas?
Ah si! Le scuse a je c'a son bes gia assegnàs e e scugnis spindiui!
Forsite no si rindin cont che i bez e son soimpri bez nestris!
E cui a permetut di fa su duç che cubos ali a un privat?
Sperin che qualchidun al fasi claerce parceche secont me qualchidun la pratidnarà prin o dopo par altris vies....
La veretàt a je ce che al a dite un anonimo tal precedent post dal consej comunal, la croniche mancjance di ricambio politic no puarte ni musis ne ideis gnovis.
E son simpri chei che fasin pulitiche.
La int semplice, che pratint di vualtris rispiet pe deleghe che us a' dat. e jeve a buinore, e lavore fin tart, e tire su une famèe, an d'a un gaf a fa torna i conz a cjase so e e pratind di vualtris trasparence e rispiet.
Visaisal simpri.
E ciriit di tigni le politiche tal luc li che e a di sei fate. No tal ostarie!
- 27/6/06 16:11
-
-
tante lenghe ...
e dopo???
e dopo e sin te mierde come che atre legislature,
ansit pies parce che cumo a si tache a viodi i risultas de lor impreparasion!!!
- 27/6/06 16:33
- cuso_di_cjan ha detto...
-
Thermo.. ben vignut....
spetin a di che sul cuel e an fat dome dams... ijo ti dis che se un al è lari chel altri al ten el sac
- 27/6/06 16:34
- Christian Romanini ha detto...
-
Oh là: bentornât thermonuke.
Pal Cuel dal Fum, jo no pensi di vê dite che no mi plâs tant il progjet. Mi pâr pluitost di vê dite che il cantîr viert nol è propit un biel spetacul, ma o speri che finîts i lavôrs, il risultât finâl al puedi sodisfâ.
E soi ancje convint che e je stade fate une cierte strumentalizazion de cuestion ambientâl: no sta vignî fûr cun paragons che a son ben diviers, cjâr il gno thermo.
Dut câs o soi content che tu sês tornât dongje. Pale o no pale...
- 27/6/06 16:36
- contadin ha detto...
-
io o dis che rocs and'è e rocs an sarà...
ma chel discors qualunquist a l'è di un cal ha la "coda di paglia" e al ha voe di parà il cul ai suoi compari!!!
- 27/6/06 16:39
- contadin ha detto...
-
mi riferivi a cuso delle libertà
- 27/6/06 16:40
- thermonuke ha detto...
-
Ti ai nome dite, e va viot el prin post sul cuel che su le colade di ciment e o tabaj des cjasese, (dai murs di sbancament o speti di viodi mior ancje se ce c'o viot mi baste) che tu as vut sensibiltaz diferentes.
O sai che n je le dighe di pinçan no soi migo pote!
E no tabaj dal habitat e dal ecologje quant de brutture dal dut!
Le ecologje no jentre un casso, e no le tiri in bal, ancje se, personalmentri, le assessore no mi plàs.
Al e un obrobbrio e vonde!
Nol jentre el lidum, ne i jeurs ne un cjavrul che liende e ul che al ves une volte el nit sul cuel (se t'us ti dis t'une orele ancje cui che lu a mangjat).
- 27/6/06 16:54
-
-
un minuto esatto prima di cusso c'e un anonimo che spara a zero. Coincidenza?
- 27/6/06 17:07
- Christian Romanini ha detto...
-
Par thermo
pal discors des dimissions e dai zuguts, mi displâs ma no soi la persone juste par dâti clariments in mert
- 27/6/06 17:09
-
-
due minuti esatti prima di romanini c'e un anonimo che spara sull'anonimo che spara a zero un
minuto esatto prima di cusso.
Coincidenza?
(P.S. vamo in mone pantalon di un pantalon di anonimo!!)
- 27/6/06 17:38
- thermonuke ha detto...
-
Mi somee la storie di cameracaffe.....
i vevi provat ancje jo ma mi sa che chi no sin salte fur.
Dipo christian satu alc di cameracaffe?
- 27/6/06 17:47
- thermonuke ha detto...
-
Dut cas, cjars ei mei concitadins aromaj al'è mior che e continuin e che prei el signor che e asfaltin e e sbanchin el pluj pussibil.
Parce diso chest?
Ma parceche dopo, se no, par tigni in ordin el parco e restaran dome tre alternatives:
1. la duç, a turno, cul falcet a taja l'erbe e cuincja i morars.
2. fa assumi altris 5 stradins di paja cul ICI al 50 par cent investe dal 5 par mil.
3. fa une malghe cun 50 vacjs e 1500 piores che tegnin in ordin el pascul/parco. La stale? sugerìt vualtris!
- 27/6/06 18:30
- Christian Romanini ha detto...
-
ce robe ise chê di cameracaffè? ce varessio di savê?
- 27/6/06 20:59
- thermonuke ha detto...
-
La c'al è lat a finile. Ti visitu c'o disevi che tu eris tu, che scrivevis in contemporanee etc.etc.
supo sintitu el cjalt!
- 28/6/06 09:03
- Christian Romanini ha detto...
-
Ah sì
cumò mi visi: scuse ma forsit il cjalt un tic lu sint.
dut câs no mi sposte se cualchidun al pense ai complots, nol è un probleme gno.
come che nol è un probleme gno chel che al critiche chest blog.
chi e je libertât par ducj: par fevelâ, par criticâ, par contidi, par insultâ, par lei e vonde e vie indevant.
e se la int e à gust di passâ par chi, a mi no mi displâs, anzit, ma mi fâs pensâ: sot un ciert aspiet al vûl ancje dì che e je la necessitât di esprimisi e che no son tancj puescj par fâlu
- 28/6/06 16:26
- thermonuke ha detto...
-
braf, o ai simpri dit che no tu ses stupit!
però une palade te cope prime o dopo te doi!
- 28/6/06 16:37
- Christian Romanini ha detto...
-
orpo, ancje se a son 37 grâts, mi son tornâts i sgrisui jù pe schene...
- 28/6/06 16:39


text:
06 aprile 2013
Fadie e sodisfazion
O soi om di popul. Par chest, cun bon sens, mi soi dât un tet di spese par cheste campagne eletorâl, dal dut autofinanziade. O ai simpri intindude la politiche come servizi, cu la convinzion che il vôt dal eletôr al vadi vuadagnât sul teritori. Par chest o ringrazii la mê famee e chei amîs che a pene che a àn savût de mê candidature si son ufierts di dâmi une man in maniere dal dut spontanie e entusiaste. E chest par me al è un carburant inestimabil che ancje vuê mi à permetût di zirâ pai paîs di un scûr a chel altri, fevelant cu la int, domandant il vôt e distribuint il gno materiâl eletorâl (chi in bande il gno biliet, denant e daûr). O soi rivât a cjase strac, ma cu la sodisfazion di vê incuintradis diviersis personis e di vê vude la pussibilitât di resonâ insiemit e confrontâmi su lis ideis, i ponts di viste e lis necessitâts de int. E se o rivarai a jessi elet o continuarai a mostrâ la muse par rispuindi des mês azions.
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidâtpal Maf tal colegjo eletorâl n.20 di S.Denêl (comuns di Forgjarie,Maian, Ruvigne e S.Denêl).
Nessun commento:
Iscriviti a: Commenti sul post (Atom)


text:
Ce varessial di spietâsi un furlan de Aministrazion Provinciâl di Udin? La prime robe che jo (e, o crôt, no dome jo…) mi spieti e je chê, plui facil di dî che di fâ, di podê vivi ben te mê tiere. Par podê vivi ben, duncje, ce covential? Al è indispensabil, par gno cont, meti in pîts, o ben tornâ a meti in pîts, une comunitât fondade su valôrs vêrs e profonts. Al pues someâ un discors retoric, ma se no rivìn a saltâ fûr de societât “televisive” dulà che o sin imberdeâts no podìn che pierdi chel pôc che nus reste, e no feveli di bêçs; o feveli di chel fregul di braure che nus reste (almancul a cualchidun) tal dî “O soi furlan”, braure che tantis voltis e ven svendude no par sorevivi (e li si podarès ancje capî) ma dome par vê un alc di superflui. Passâ la domenie tai centris comerciâi, vê par fuarce il model a pene vignût fûr di telefonut o la machine plui di mode, cjalâ programs çavariots dulà che un al vinç centenârs di miârs di euros se al vierç la scjatule juste, ruvinâsi la vite e fâ debits (e magari meti in crisi ancje la famee) par zuiâ cu lis machinutis dal “videopoker” a son robis che a copin la libertât e la dignitât di une persone, e a son dal sigûr modei di vite impuartâts di fûr dal Friûl, ma che no àn fat tante fature a cjapâ pît ancje ca di nô.
Il rispiet de dignitât de persone, duncje, al è un valôr che nol pues mai passâ in secont plan e, par garantî un tant, no podìn spietâsi che chei altris lu fasin tal nestri puest. La Provincie no à, forsit, competencis specifichis tal proponi esemplis “virtuôs” di societât, ma viodût che tal guvier dal Stât talian, che cualchi competence salacor ancje le varès, nol è nancje un rapresentant furlan (tant par gambiâ!), o scugnìn come simpri cirî di rangjâsi di bessôi.
Un prin pas al è chel di dâ il bon esempli, partint de serietât dai sorestants. A son impuartantis, secont me, ancje lis piçulis robis: rispietâ e fâ rispietâ principis e regulis di fonde, che a sedin validis e compagnis par ducj, nol sarès mâl tant che pont di partence. Baste zirâ un tic par Udin e rindisi cont di ce che o vuei dî: machinis (ancje di servizi!) sui marcjepîts, sui passaçs pedonâi e dulà che al capite, bicicletis e motorins che a corin dapardut fûr che li che a varessin di cori, titolârs di buteghis e ostariis che no saludin e che no i scjampe un rideç nancje a paiâju, int che e fume là che no si pues, maleducazion e prepotence tant che regule di vite… O pensi che se i sorestants a tacassin lôr prime di ducj a sei rispietôs des regulis dal vivi civîl e des personis, di cualsisei persone, o varessin za fat un pas indenant. Fate cheste premetidure (che però i tignivi) mi spieti ancje che, tant par restâ tal cjamp dal rispiet dai dirits de persone, e sedi inviade une fuarte e cunvinte azion di tutele e di promozion des lenghis feveladis tal teritori provinciâl, daûr des indicazions de Union Europeane che e ricognòs il plurilinguisim tant che un valôr fondamentâl de societât multiculturâl di vuê. Grande atenzion e varès di sei risiervade a furnî i imprescj par un disvilup concret de culture furlane, cuntun interès particolâr pe educazion dai zovins e in gjenerâl pal mont de scuele. Un setôr che no si pues dismenteâ al è chel ambientâl, dulà che cirî di ridusi la produzion di refudums, puartâ al massim des potenzialitâts la racuelte diferenziade e tal stes timp cjatâ formis di smaltiment il plui pussibil ecocompatibilis a son une vere prioritât. Un grant impat te cualitât de vite di ogni dì lu à ancje un mût inteligjent di progjetâ e gjestî la viabilitât: no vê un colegament stradâl rapit e funzionâl cun Gurize e nancje cun Pordenon, par esempli, al vûl dî spacâ di fat il Friûl ancje di un pont di viste fisic, preambul di chel economic e culturâl. In fin, un teme rimarchevul pe sô atualitât e pe sô dramaticitât, magari cussì no, al è chel de sigurece sul lavôr: murî o ben restâ invalits par vuadagnâsi di vivi nol à e nol varà mai di deventâ un alc di acetâ cence fâ dut il pussibil par evitâlu: controi e verifichis, su chest cantin, no saran mai masse.
_____________________________________________
Fontanini al puarte il furlan in Rai
Martars ai 29 di Avrîl dal 2008 si è “consumât” un piçul event: intervistât su la tierce rêt de television publiche a 2 dopomisdì e in repliche a 7 e mieze di sere, Pieri Fontanini, gnûf President de Provincie di Udin, al da la sô opinion in mert a la cuistion dal finanziament provinciâl ai comuns plui piçui pe edilizie scolastiche.
Cence jentrâ tai contignûts dal protocol firmât a Palaç Belgrât, l’aspiet che al à fat scjas (il Piccolo di Triest al à fat articul su cheste “prima assoluta”, lant a domandâ un parê adiriture a un senatôr che nol jere masse entusiast di chest sielte, n.d.r.) al è che Pieri Fontanini al à fevelât dome par furlan cu la traduzion simultanie dal gjornalist Rai: “Non lo aveva fatto nemmeno Marzio Strassoldo” al dîs l’articolist dal gjornâl triestin, cuasi che il gnûf President de Provincie di Udin al ves fat cuissà ce dispiet. Anzit, “O ai dome dade aplicazion a lis normis in vore in cont di tutele linguistiche” al à dit sclet il president Fontanini. E sperìn che al continui cussì.
Christian Romanini


text:
Un patrimoni di valôr inestimabil
Cïtira e bünkula, il timp batût cul pît sul breâr e cence polse. Doi temis musicâi, doi mûts: na tolso e na tenko, dôs misuris ritmichis 3/4 plui 2/4. Volint, si zonte ancje il cjant, cualchi volte alternât tra oms e feminis. E di sigûr il bal. E je la musiche tradizionâl roseane, che insiemi cu la danze e spiete il ricognossiment di bande de Unesco par deventâ patrimoni de umanitât. Il Carnevâl al è finît di pôc, ancje il Babaz al à vût il so funerâl, tra mascaris bielononis e une grande manifestazion animade soredut di bande dal Grup Folcloristic Val Resie, che al conserve e al trasmet il savê di une culture tant uniche e rare za dal 1838. A son duncje ben cent e otanteun agns di storie.
Chi la nestre atenzion si vûl concentrâ su la musiche roseane, par une forme di art e di tradizion che e à interessât e e interesse une grande varietât di studiôs di diviersis dissiplinis – soredut etnomusicologjie e antropologjie -, coinvolzint ancje tancj passionâts che a discuvierzin simpri di plui un patrimoni che no ‘nd è di compagns.
La musiche roseane e à tantis curiositâts, tacant dai struments musicâi che si doprin. Di fat, la cïtira nol è un violin normâl, ma al ven elaborât biel a pueste cun modifichis tal puintut, che al ven scurtât; la anime – il tocut di len dentri dal violin che al met in comunicazion la taule armoniche cul fonts -, e je spostade sot de tierce cuarde, par “fâle cjantâ miôr”, a disin i sunadôrs roseans. E la cuardadure, e je spostade insù di une tierce minôr a pet de norme. Cuntune tension cussì alte, lis cuardis si rompin dispès e – almancul une volte – si sostituivin ancje cul fîl dal telefon, se no si vevin cuardis di scorte. Ancje l’archet al è tirât plui de norme e la forme di solit e je chê dal archet baroc. La cïtira no si ten sot dal cuel, ma poiade cuintri dal pet e di solit le sunin dome i oms, batint cul pît – di norme chel di çampe – i cuarts. Ae sô man çampe al sta il sunadôr – o la sunadore – de bünkula, che nol è un normâl cuintribàs o violoncel. Al à dome trê cuardis come il liron, acordât daûr de cïtira e cuntune cuarde tacade tal mani par scurtâ la lungjece, e il puintut al ven sostituît cuntun biel massiç di cjastinâr. L’archet nol à vîts, e par tirâ la grene si dopre un cuardin.
La musiche che e ven fûr di cheste formazion – a voltis a son in trê cuntun secont violin che al sune al unison cul prin – e fâs part di un patrimoni siôr che al è stât conservât soredut di bande dai roseans, trasmetût in maniere orâl di nono in pari, in fi, e daspò midiant di un lavôr seri di trascrizions e di regjistrazions sul cjamp cuntune ativitât etnomusicologjiche tacade in chest contest di une grande musiciste e ricercjadore che e à stât dispès in Friûl, ven a stâi la russe Elisabeth von Schultz, miôr cognossude tant che Ella Adaïewsky. Si son interessâts altris studiôs tant che Alan Lomax, Roberto Leydi, Julijan Strajnar, e si interessin vuê altris come Roberto Frisano e Stefano Morandini, e no mancjin publicazions e regjistrazions. Par ce che al tocje i libris, par cui che al vûl svicinâsi a chest mont musicâl, o consei “Cïtira: la musica strumentale in Val Resia” (Pizzicato) di Strajnar e “Un voyage à Résia: il manoscritto di Ella Adaïewsky del 1883 e la nascita dell’etnomusicologia in Europa” (Libreria Musicale Italiana) a cure di Febo Guizzi. Su lis regjistrazions al è di tignî cont il fonts Valter Colle e lis tantis racueltis de tradizion popolâr roseane sburtadis di bande dal Grup Folcloristic Val Resie, par un insiemi di 6 cds. ❚
Alessio Screm


text:
La gnot sante di Efrem il sirian01 di Zenâr 2006
Nadâl 2006
Jessint lOrient la scune de religjon cristiane, nissune marivee che i tescj plui ispirâts, profonts, lusorôs, mistics de produzion leterarie cristiane a sedin nassûts propit li. De produzion straordenarie, par numar e par bielece, un puest di dut rispiet i spiete no a un patriarcje o a un vescul o a un predi, ma a un mestri, che la tradizion lu cualifiche come diacun. E nol jere grêc ma sirian e al à scrit robis di teologjie, liturgjie e assetiche cussì ispiradis tant in poesie (Memre) che in cjant (Madrashe), che za i siei contemporanis lu tradusevin in grêc e in latin. O stoi fevelant di Efrem, cognossût ancje come di Nisibi, là chal jere nassût viers il 306, o di Edessa, là che si è jere trasferît dal 364 dopo de distruzion de sô citât par opare dai persians e al è muart ai 9 di jugn dal 373, e sore dut il sirian, parcè che al à componût doprant e onorant cheste lenghe. Si fevele di cuatricent composizions.
Fra tante gracie di Diu, un puest particolâr ur spietin ai cjants su la Nativitât e la Pefanie, che par lui e je la vere fieste de incjarnazion. Di jê al dîs: Dutis lis fiestis si son fatis bielis gjavant il lôr furniment de arcje di cheste fieste. Mi soi permetût di ufrîmi e di ufrîus une cerce di tante luminositât lant a viergi il libri des cjantis su la Nativitât, visant che, se al è dificil rindi tunaltre lenghe, al è impussibil cuant che si trate di poesie e di metriche.
Cheste zornade e à fat gjoldi, Signôr, i res, i predis e i profetis, parcè che si colmarin lis lôr peraulis, si colmarin propit dutis. / La virgjine di fat e à parturît vuê lEmanuel a Betlem. La peraule proferide di Isaie e je deventade vuê realtât. / La peraule pronunciade di Michee vuê si colme pardabon, parcè che il Pastôr al è jessût di Efrate e il so baston al pas lis animis. / Larbul de vite al fâs rivâ la sperance ai mortâi. De parabule platade di Salomon vuê e je linterpretazion. / Vuê al è nassût un frut, il so non al è Marivee. E je propit une marivee di Diu che si sedi palesât come un infant. / Un om che mai nol parturis al à parturî la mari Eve. Cetant plui no si crodaraial a la fie di Eve, che cence om e à parturît un fî! / Une tiere virgjine e veve parturît Adam, sorestant de tiere. Une virgjine vuê e à parturît lAdam sorestant dal cîl. / La mace di Aron e je fluride, un len sec al à frutulât. Il so simbul al è vuê spiegât: al è il grim de virgjine, chal à parturît. / Benedet il Vêr vignût dal Pari de veretât. Al à colmât lis peraulis dai vêrs profetis, che a son deventadis te lôr veretât. / Chei cha veglin vuê a son in gjonde, parcè che al è vignût il Veglant a sveânus. Cui duarmaraial in cheste gnot che la creazion interie e je in vegle? / Stant che Adam al veve fat jentrâ inte creazion il sium de muart midiant dai pecjâts, al è vignût jù il Veglant a sveânus dal incuniment dal pecjât. / Stait sveâts, vualtris, come lûs, in cheste gnot di lûs, parcè che ancje se neri al è il so colôr, jê e lûs in gracie de sô fuarce. / Chel che, come sal lusìs, al vegle e al pree intal scûr, in chest scûr visibil al è invuluçât di lûs invisibil. / No stin duncje a lâ fûr di troi, miei cjârs, in merit al nestri veglâ: chel che nol vegle te forme juste, il so veglâ al è sbaliât. / In cheste zornade di perdon, no stin a svindicâsi des ofesis. In cheste zornade di gjonde, no stin a dâ fûr dolôrs. / In cheste zornade dolce, no stin a fâ i prepotents. In cheste zornade cuiete, no stin a inrabiâsi. / Vuê si è stampade la divinitât te umanitât, par che ancje lumanitât e fos intaiade tal sigjil de divinitât.


text:
Industrie
La industrie e je la moderne imprese di produzion che doprant une fuarte division dal lavôr e une grande mecanizazion e prodûs, par solit su grande scjale, bens di consum o machinaris e infrastruturis (bens dal capitâl). L'insiemit des industriis al è il setôr secondari.
Classificazions[cambie | modifiche il codiç]
A secont de grandece si à la piçule industrie, la medie industrie e la grande industrie. La industrie si diference dal artesanât pe fuarte specializazion dal lavôr. Te legjislazion taliane la industrie artesanâl, che e à une schirie di agjevolazion, e je diferente di chê industriâl sore dut pal numar di dipendents.
Storie[cambie | modifiche il codiç]
La industrie e nas tal XVII secul in Inghiltere (Rivoluzion Industriâl).
Tips di industrie[cambie | modifiche il codiç]
- Industrie mecaniche;
- Industrie automobilistiche;
- Industrie aeronautiche;
- Industrie eletroniche;
- Industrie alimentâr;
- Industrie chimiche;
- Industrie tiessile;
- Industrie minerarie;


text:
OTUBAR – PRIME PAGJINE. EDITORIÂL – Triest citât metropolitane: lis bausiis dai partîts talians / Cungjò, pre Laurinç / Ricors cuintri dal Italicum, la leç eletorâl che e fâs dam al Friûl, tal cidinôr di ducj / PAGJINE 2 – Cjamaris Di Cumierç: la oligarchie di Pordenon e la sô “boutade” antifurlane / Il gnûf plan energjetic regjonâl. I numars e il futûr de Regjon in chest cjamp / PAGJINE 3 – Referendum par vê une Regjon Friûl-Triest, ma no dome: i cuesîts a saran cuatri / A Tumieç, un contentin pal tribunâl / PAN…em et circenses. L’aniversari des Frecis parsore il Friûl di Mieç / PAGJINE 4 – Nuie Premi Friûl pal secont an: cualchi riflession / La opinion di cui che al à partecipât / Liste di aur / PAGJINE 5 – Catalan? la lenghe dai catalans e… dai forescj. Lu disin i risultâts de ultime indagjin sociolinguistiche sul ûs de lenghe / Ho sabies que…? (Savevistu che…?) Curiositâts e informazions su Catalogne e Catalan / PAGJINE 6 – Judâ insegnant a judâsi: lis ultimis ativitâts di «Aghe dal cîl» / Riforme sanitarie regjonâl, e va indevant la bataie / Il menau di Çurçuvint: fâi cuintri ae crisi restant in Cjargne / PAGJINE 7 – La crisi di vocazion dal sindacât e la regjonalizazion che je par rivâ / L’impegn di une racuelte di firmis par sostignî une leç par un fisc ecui e solidâl / Ancje chest an si fasin lis elezions dal “parlament furlan” e la consultazion no sarà dome digjitâl / PAGJINE 8 – SLOVENIE. In Italie cumò e je “la buine scuele”, ma in Slovenie cemût ise la scuele? / FRIÛL EUROPE. Zornadis di lenghis, di dirits e di autodeterminazion / Paîs Catalans: manifestazion moltitudinarie pe indipendence / PAGJINE 9 – Une balade pe liende partide di Secuals e rivade insom dal mont: “Oggi è sabato sera” dai Leuq e Maurizio Mattiuzza / “La gnot des plêfs”, par valorizâ un grant patrimoni / ZODIAC FURLAN. Belance / PAGJINE 10 – IL GRANT LUNARI DAL FRIÛL. Otubar / IL FERÂL. La muart dal just. Par memoreâ pre Renzo (viôt l’articul in prime pagjine) o publichìn chest articul di pre Toni, che al riflet su le muart / Il ricuart di un amî che al jere ancje lui in “fabriche” / PAGJINE 11 – Cuatri furlans cun lirichis in marilenghe in finâl al premi di poesie Gozzano / SIMPRI BOGNS. Silvana Schiavi Fachin, 99 peraulis. Fevelâ cul mont, S. Vît dal Tiliment 2014 / PAGJINE 12 – A TU PAR TU. Ce che a disaressin dal Friûl di vuê, chei che a àn fat la sô storie. Hasta la furlanitad (Tina ModottI) //
*** I articui a son disponibii fracant sul titul. Buine leture.
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
E je scomençade la edizion numar 26 di Avostanis, la storiche rassegne culturâl che e cjape dentri musiche, teatri, art figurative, plastiche, danze, presentazion di libris, dialics cun esperts e cu la int, par tantis formis di condivision e di scambi tai cjamps dal sociâl. Un lunc festival che chest an al va dal Prin di Avost ai trê di Setembar, curât de Associazion Culturâl Colonos di Vilecjaze di Lestize, cu la direzion artistiche di Federico Rossi.
Il titul di cheste edizion al è “Implosion”. Une Vierte che e tache dal didentri, une scosse interne par une indagjin de contemporaneitât, ae lûs dai sconvolziments sociâi, economics, morâi, e inte fede di une vie di jessude, di miorament. Il titul nol pues no fâ pensâ aes vueris e ai atentâts, che a figurin come tons dal didentri de civiltât. Une implosion che e je cjamade ancje di un lusôr che al pues mostrâ lis pussibilis direzions par une vite miôr, condividude cun dutis lis culturis, tal rispiet des identitâts.
Dodis apontaments li tal Agriturisim Colonos a Vilecjaze di Lestize. Un lûc, sedi tal viert tal curtîl o intes salis internis, che ben si preste, e di simpri, al incuintri e al confront. Ospits artiscj furlans e no dome, par un festival abituât a slargjâsi al nazionâl e al internazionâl, dulà che art, sience, tecnologjie, antropologjie e diviersis altris dissiplinis, si discutin e si misclicin – in particolâr mût chest an -, cun variis performances su temis fondants. Concierts, provis viertis, events artistics in forme di gare, mosaics culturâls, laboratoris performatîfs, par un cantîr viert e simpri in atîf.
Scree martars al 1 di Avost aes 21 cu la famose cjantante Alice, intun recital dal titul Dut ‘l è nuie, cun Antonello D’Urso aes ghitaris e aes programazions. Un repertori in lenghe furlane, par oparis musicadis su tescj di poetis o gjavadis dal patrimoni des vilotis, dut incentrât sui temis di cheste edizion di Avostanis. A seguî, vinars ai 4 di Avost aes 21e vignarà inaugurade la esposizion Cartons animâts, direzût di Chris Gilmour, cun in mostre lis oparis dal laboratori realizât in colaborazion cul Dipartiment di salût mentâl di Udin, cun intervents di Donatella Nonino, Vania Gransinight e Angelo Bertani. Lunis ai 7 e Joibe ai 10, simpri aes 21, e larà in sene la leture, in dôs parts, dal romanç di Stefano Moratto Kebar Krossè. Un lavôr in lenghe furlane sperimentâl, che al conte di une citât sierade, cenglade di un desert indecifrabil e mortâl. Ai recite Massimo Somaglino, Marta Riservato e Elvio Scruzzi. Musichis di Vittorio Vella e Mirko Cisilino.
Tantis lis ativitâts in sene e in mostre, leadis dutis al teme condutôr de implosion. No rivant a nomenâlis dutis, o din un cuc aes plui curiosis, tant che il laboratori performatîf di lunis ai 21 di Avost aes 13.30, viert a dute la popolazion e dal titul “Il compuartament sociâl dai animâi videoludics/Conolos studies”. Ideât e diret di Mauro Ceolin, cul coordenament coreografic di Martina Tavano, il spetacul-laboratori al continue il lavôr scomençât l’an passât, dulà che cuatri balarins a impersonificavin personaçs dal imagjinari coletîf tant che Snoopy, Pikaciu, Michey Mouse. Cheste volte chestis figuris a son daûr a discuvierzi la riproduzion, la alimentazion, la societât.
Lis provis viertis di culture furlane a son martars ai 22 di Avost, aes 21. Un mosaic culturâl cun tantis figuris de culture e de storie furlane e cjants cul trio Vocinconsuete. Interessant ancje l’incuintri a vôs alte “La morfologjie dal vueit e la gramatiche da la rinassite”, riflessions di Angelo Floramo, Stiefin Morat e Giuliana Musso, cun musichis di Francesco, Nicola e Federica Tirelli.
Il programe al va indevant in Setembar e dutis lis informazions e si puedin cjatâ lant sul sît: www.colonos.it
✒ Alessio Screm
……………………………………………………………………….
Focus: il vueit e la rinassite
Martars ai 29 di Avost aes 21 inte sede dai Colonos, Angelo Floramo, Stiefin Morat e Giuliana Musso e saran insiemi par des riflesions di grande atualitât, tiradis dentri tal stramp titul: La morfologjie dal vueit e la gramatiche da la rinassite.
Intune epoche che il vueit al somee ch’al vedi la paronance, glotint e trasformant dut, si presente la necessitât di une riapropriazion di formis e di contignûts bogns di rivendicâ lis urgjencis dal esisti. Casermis, bibliotechis, placis, capanons di periferie e stazions a segnin topografiis incuietis ch’a somein simpri di plui come la proiezion di une societât al limit da la catastrofe, sogjete a metamorfosis no prevedibilis, dominade da l’irazionalitât o piês da l’indiference.
Cuintri da la presunzion dal “antropocene” che si fagocite di bessôl, si sint l’urgjence di une rifondazion che e sepi soflâ ancjemò il sofli dal contignût dentri da lis evoluzions da la forme. Dôs vôs impuartantis si incrosin fra di lôr, stimoladis di Angelo Floramo: Giuliana Musso e Stiefin Morat. No si trate di un dibatit ma di un spazi di libertât assolude dulà che ognidun al è bon di regalâ l’emozion dal pinsîr daûr dai impuls plui conaturâts al propri dî: parce che tirâ vie al vûl dî liberâ, e disvuedâ e pues jessi une oportunitât rare par jemplâ. (Gjavât dal sît: www.colonos.it)
✒ A. Sc.
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
_Mandi nono! Sêstu vignût a cjatâmi?
Mandi, frute! Ce fasistu?
_O stoi daûr a fâ di gustâ: o ai comprât i cesarons frescs.
Bogns! Cemût ju fâstu, cul rîs?
_No, o fâs il cuscus.
I cesarons cul scus? Ma sono bogns? Nol isal miôr discocolâju?
_Ma no “cul scus”, nono, il cuscus! Lu âstu mai provât? Tu puedis fâlu cun lis verduris, i gjambars, ancje cun l’ûf.
Cjale, il gjambar cul scus al pues ancje lâ ben, ma l’ûf propite no. Sâstu di dulà che al ven fûr, no?
_No il scus, nono, il cuscus! Al ven da l’Afriche.
L’Afriche? Ah, cumò o ài capît dut. Crodarai ben che in Afriche e mangjin ancje il scus: no àn nuie altri di parâ ju. Ancje jo in timp di vuere o mangjavi ancje lis crodiis dal formadi, e preâ di cjatâlis!
_Cus-cus, nono, cus-cus: e je une robe fate cun la semule.
Ah, il gries! E clamilu cul so non!
_Nol è propite gries, al è plui grues, cui grignei plui grancj. Si mangjilu come la paste e il rîs.
E no puedistu doprâ la paste o il rîs come ducj?
_Si fâs par cambiâ, nono, par variâ l’alimentazion. Cumò tu cjatis te buteghis un grum di robis di mangjâ di prin al puest di paste e rîs. Îr par esempli o ai fate la quinoa, che altre dì il bulgur.
Prime une robe africane, cumò une robe bulgare. Ma almancul che tu cirissis di copiâ i francês, i spagnûi: cualchidun che al è bon di fâ di gustâ! Âstu mai sintût cualchidun che al va in Afriche o in Bulgarie par mangjâ ben? Scoltimi me, frute: no stâ a lâ a cirî gnot. Il mangjâ plui bon al è chel furlan.
_Bulgur, no bulgar! Ancje chel al è fat cul forment, nome che al è turc.
Un bulgar turc: ce raze di messedot.
_Alore, nono, ti fermistu a gustâ chi di me?
Mi fermi vulintîr par fâti compagnie, ma che robe lì jo no la mangji.
_Ma no ai nuie altri di dâti, nono. Nancje un toc di formadi: o ai ancjemò di fâ la spese.
No, stâ a bacilâ, frute, mi contenti di pôc. Cjale, vuè o mangji come i africans ancje jo: pan e nuie! ❚
✒ Bete Di Spere
NO SON PERAULIS PAR VECJOS. Cuscus............
_Mandi nono! Sêstu vignût a cjatâmi?


text:
Un sburt, in chest moment di crisi, no a sorevivi, ma a resisti al ven de edizion 2012 di “In file”, la rassegne invernâl di incuintris, teatri, musiche ai Colonos di Vilecjaze di Listize. L’esempli? Al ven des feminis, dal lôr “resisti” (che al è ancje il titul de manifestazion) in ogni timp e in ogni situazion. Un protagonisim, chel feminîl, ignorât a nivel di cussience coletive sedi dal pont di viste storic sedi tal sisteme sociâl di vuê, al à vût dit il diretôr artistic di “In file”, Federico Rossi.
La rassegne, tacade ai 20 di Zenâr e inmaneade de associazion culturâl Colonos cul contribût di Regjon Friûl-Vignesie Julie e Comun di Listize, cu la consulence sientifiche di Angelo Floramo, e va indevant domenie ai 12 di Fevrâr, aes 5 dopomisdì cuntun incuintri cul scritôr triestin di lenghe slovene Boris Pahor su lis resistencis linguistichis feminîls tal venteni fassist. La storie de costruzion de gnove base Usaf te caserme Dal Molin di Vicence, contrastade di un comitât che, però, tal 2009 al à scugnût rindisi, e je stade scandaiade intun laboratori teatrâl direzût di Giuliana Musso. Ce che al è vignût fûr di chê esperience al larà in sene domenie ai 19 di Fevrâr, aes 5 dopomisdì. Vinars ai 24 di Fevrâr, aes 8 e mieze di sere, si fevelarà di “Volontariis des libertâts” tal spetacul di e cun Paola Bacchetti e Massimiliano Sassi su la Resistence feminîl.
Ultin apontament, domenie ai 11 di Març, aes 5 dopomisdì, cun “Frambue di pâs/Maline Mira. Resisti tant che feminis a Srebrenica dopo 20 agns”, dulà che si contarà di feminis violentadis dilunc de vuere te vecje Jugoslavie che a àn sielt di restâ, inventantsi une microeconomie fondade su lis ricetis des nonis, stramandadis di gjenerazions. La lôr marmelade di frambue e je deventade cussì simbul straordenari di volontât resistente di continuâ a vivi. La cooperative che a àn metût sù tal imprin e dave di mangjâ a vincj fameis, cumò e da sperance di vite a cinccent di lôr. A contâ cheste esperience a saran Radmila Zarkovic e Skender Hot, cu la gjornaliste Giuliana Sgrena. Aes 3 e mieze, mostre-marcjât dai prodots de cooperative, compagnade de musiche balcan-furlane dai Madlen Troika.
Fin ai 18 di Març, si podarà visitâ te stale dai Colonos la mostre fotografiche di Danilo De Marco.
La partecipazion ai incuintris e je vierte ai socis. La cuote associative pal 2012 e je di 15 euros e e da dirit di partecipâ a gratis a dutis lis manifestazions inmaneadis de associazion culturâl Colonos vie pal an. Informazions al numar 348.1015830 o sul sît www.colonos.it ■
Erika Adami
ART-Â. Storiis di feminis che a resistin............
Un sburt, in chest moment di crisi, no a sorevivi, ma a resisti al ven de edizion 2012 di “In file”, la rassegne invernâl di incuintris, teatri, musiche ai Colonos di Vilecjaze di Listize. L’esempli? Al ven des feminis, dal lôr “resisti” (che al è ancje il titul de manifestazion) in ogni timp e in ogni situazion. Un protagonisim, chel feminîl, ignorât a nivel di cussience coletive sedi dal pont di viste storic sedi tal sisteme sociâl di vuê, al à vût dit il diretôr artistic di “In file”, Federico Rossi.


text:
La Electrolux e je salve e no sierarà. Ma, par cumò, la uniche ciertece che o vin e je che si trati di une salvece a timp, che e vâl fin ae fin dal 2017. Ciert, l’acuardi cu la multinazionâl al tiermin di une tratative tacade ae fin di Otubar dal an passât al permet di sconzurâ (simpri par cumò) che si sieri l’ implant (chel stimât tant che plui “debil” in merit ae cualitât di prodots) di Purcie, di ridusi il numar dai soreplui previodûts, di mantignî in vite – in sostance – puescj di vore. E chest, in timps di crisi dure, al è za un bon risultât.
L’acuardi al previôt, par altri, 150 milions di invistiments intal cuadrieni, nissun licenziament fin ae fin dal 2017, soreplui limitâts a plui o mancul 500 unitâts a pet dai cuasi mil di principi vertence, l’ûs di contrats di solidarietât, la casse integrazion straordenarie in cualchi aree dai impleâts e incentîfs al esodi o al prepensionament. Guvier & C. a contribuissin cu la decontribuzion dai contrats di solidarietât e cun agjevolazions pe ricercje, i sindicâts a acetin invezit plui flessibilitât, in particolâr su lis feriis, auments de produzion e un tai dai permès sindicâi dal 60%. Ma i puescj a restin. Insume, par cumò ben. Ma a nissun no i è scjampât che si trate dut câs di un contrat a tiermin e che la Electrolux e à pûr simpri il curtìs de bande dal mani.
Un discors no diferent al è chel che al rivuarde la Ideal Standard di Dursinins, che par chê si è impiade dut câs une lûs di sperance. Ma, ancje in chest câs, e je une vicende plene di incognitis, cuntun futûr pardabon inciert. Ben che a vegnin i intervents che a permetin di salvâ puescj di vore, ancje se chest al cjame sui belançs dal Stât e di consecuence su lis sachetis dai citadins. Dal rest, aromai, e je une prassi: lis grandis impresis a scuvierzin “emergjencis” che a sclopin improvisis (ma i lôr grancj manager no puedino inacuarzisi par timp? Mah!) e a anunziin daurman senaris di tragjedie. Prin pas: Italie adiu, o mandìn ducj a cjase. Dopo, fuarts dal lôr “pês”, a acetin di tratâ. Se la emergjence e nas in periodi pre-eletorâl, il zûc al è ancjemò plui facil.
Intai mês passâts – o vin za fevelât propit su la Patrie – la Confartesanât regjonâl, definint il cuadri dal 2013, e veve evidenziât che l’an passât il numar des impresis artesanis ativis al jere calât di 341 unitâts, puartant a 979 il totâl di chês sparidis intal ultin trieni ,e a cuote 2.025 il numar di chês che si son “estintis” a pet dal pic dal principi dal 2006. «Il compart – al veve sotlineât inte ocasion Graziano Tilatti, president di Confartesanât Fvg – al à pierdût intal 2013 plui o mancul 3.000 impleâts, numar superiôr ma dal sigûr di mancul impat mediatic a pet dai soreplui previodûts in regjon ae Electrolux. Nissune polemiche – al veve precisât daurman – ma o volaressin che e vignìs condividude ancje la nestre bataie in difese des piçulis impresis e dal artesanât. Cetantis Electrolux coventino par che cualchidun al tachi a interessâsi dal setôr e dai artesans restâts cence lavôr?».
Al pâr dal artesanât, ancje il setôr industriâl e chel dal cumierç a àn sofiert – e a van indevant a sofrî – in maniere pesante pe crisi economiche che e condure. Lis piçulis impresis a sierin une daûr chê altre, la liste dai faliments esposcj ae Liste de cancelarie dal Tribunâl di Udin e je aromai un flum in plene. Il president di Confindustrie, Giorgio Squinzi, al à ribatût pe enesime volte che si riscje la deindustrializazion dal Paîs. Ciert al è che se lis za pocjis risorsis disponibilis a vegnin dopradis par fâ front aes “emergjencis” des grandis impresis, magari multinazionâls (come che a son Electrolux e Ideal Standard), no indi restin par supuartâ lis impresis piçulis e mediis, vêr fîl de schene dal nestri tiessût imprenditoriâl.
Al bisugne cambiâ regjistri, ancje parcè che – lu conferme la investigazion conzunturâl resinte di Confindustrie Fvg – lis nestris impresis, a ben che penalizadis dal “Sisteme Paîs” e di problemis struturâi (dimensionâi e finanziaris), a àn mantignude une competitivitât fuarte, tant che il trafic in esportazion intal prin trimestri dal 2014 al è cressût dal 2,9% su base anuâl e dal 12,7% sul ultin trimestri 2013. Si spere che la cartolarizazion dai credits in pericul che la Bce – cussì almancul al à lassât intindi il president Mario Draghi – si prepare a varâ, e contribuissi a gjavâ aes bancjis chei “alibis” che a vuê ur impedissin di vierzi i cordons de borse e che a consintin aes piçulis impresis di respirâ e di rilançâ no dome che la produtivitât, ma ancje la ocupazion.
Par tacâ la riprese – al à visât in maniere nancje masse origjinâl (robis ditis e tornadis a dî, ma che mai nissun nol à fat tesaur..) il president di Confindustrie Fvg Giuseppe Bono – «al covente fâ sisteme. Dome lavorant ducj insiemi, istituzions, sindicâts e impresis, midiant di un dialic e un confront costant e costrutîf, o podarìn individuâ e fâ funzionâ i struments adats».
Cuntun voli di rivuart pai “piçui” – o zontìn nô – che lis emergjencis veris lis frontin ogni dì e masse dispès no cjatin scolte, parcè che a “pesin” pôc in tiermins di imagjin ma a son fondamentâi par costruî il Pil di un teritori.
L’unic auguri: il dialic che al spere Bono che nol sedi tra sorts. Regjon e bancjis che sal visin. ❚
Linux
Electrolux, Ideal Standard e l’avignî de industrie furlane............
La Electrolux e je salve e no sierarà. Ma, par cumò, la uniche ciertece che o vin e je che si trati di une salvece a timp, che e vâl fin ae fin dal 2017. Ciert, l’acuardi cu la multinazionâl al tiermin di une tratative tacade ae fin di Otubar dal an passât al permet di sconzurâ (simpri par cumò) che si sieri l’ implant (chel stimât tant che plui “debil” in merit ae cualitât di prodots) di Purcie, di ridusi il numar dai soreplui previodûts, di mantignî in vite – in sostance – puescj di vore. E chest, in timps di crisi dure, al è za un bon risultât.


text:
AVRÎL – PRIME PAGJINE. EDITORIÂL – La lum no si distude ma o vin di dai vueli / Une violute ad ôr de strade / Ma parcè pe Cgil cjacarial dome e simpri Belci? / PAGJINE 2 – L’aur de mont, robât dai forescj / VIERS IL FRIÛL. No dome Sapade: ancje Sant Michêl al sburte par tornâ in Patrie / Gnove mostre dal mobil a Dimplan Giarle: une ativitât rivade ae cuinte gjenerazion / PAGJINE 3 – Une partide di balon pe nestre economie / Instalazion di implants: la crisi che e colpìs cence fâ rumôr / PAGJINE 4 – Il Front Furlan si prepare pes aministrativis / MAF in corse, Friûl Diferent in riflession / MUSIS DI…FACEBOOK. Esclamazions furlanis… di sucès / PAGJINE 5 – Dôs zimulutis a inluminin Stele / E torne a nassi la borgade plui sflandorose di Tarcint / LA VÔS DE CISL. Il 730/2014 e lis novitâts / PAGJINE 6 – La vere “spending review” e je costituide de manutenzion dal teritori e dal nestri paisaç agroforestâl, invezit che des oparis cjaris che a coventin par comedâ i dams dai diluvis, peâts ae mancjance di costants restaurs / PAGJINE 7 – SLOVENIE. La politiche si zuie il Ministeri pai slovens tal mont / AUSTRIE. Insegnament de lenghe mari par 32.000 arlêfs cun lidrîs forestis / FRIÛL EUROPE. Avrîl, timp di fieste: dal Romano Dives a Sa Die de Sa Sardigna / PAGJINE 8 – MUSICHE. Laipnessless, la novitât musicâl dal 2014 / MUSICHE. Fabian Riz e Orko Trio / La riviste «Gnovis pagjinis furlanis» in pericul / PAGJINE 9 – Culture furlane, alte ma platade / SIMPRI BOGNS. Giacomo Viola, No vin durmide une lûs. Testimonianze popolari nella Grande Guerra in Friuli, Udin, 1987 / AL CINE CUN BETE. La grande cjacarade / PAGJINE 10 – IL GRANT LUNARI DAL FRIÛL. Avrîl / GLESIE FURLANE: 40 agns di impegn pe lenghe e culture furlane. Tierce pontade / IL FERÂL. I furlans e il templi / PAGJINE 11 – Auguris a Federico Rossi pal Mittelfest / PAGJINE 12 – 1914-2014 IL CENTENARI DES BAUSIIS E DE VERGOGNE. Sîs mil ombris /
*** I articui a son disponibii fracant sul titul. Buine leture.
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
10 marzo 2006
O soi tornât in piste!
doman sabide ai 11 di Març a scjadin i tiermins pe presentazion des listis dai candidâts pe elezions comunâls dai 9 e 10 di Avrîl dal 2006: al è ancje il gno non.
Parcè che o ai inmò alc di dî e soredut voie di fâ par Maian e pe int dal gno paîs!
Forsit e je la decision plui dificile... Ma mi plasin lis sfidis, soredut chês cun me stes!
1 commento:
- thermonuke ha detto...
-
Che tu vedis tant di da i soi d'acordo.... che tu sfidis dome te stes no soi d'acordo: tu stas sfidant ancje chei che ti an votat!
- 13/3/06 23:07


text:
Ai 28 di Otubar a Codroip al vignarà disvelât il non di cui che al à vinçût il Premi Sant Simon, il plui preseât ricognossiment leterari pe narative furlane in marilenghe. Fin dal 1980 chest al è il moment plui impuartant pe nestre comunitât di scritôrs, ancje parcè che il criteri di judizi che e dopre cheste jurie al è pardabon sevêr: in passât par cinc voltis nol è stât assegnât, parcè che la cualitât dai scrits no je stade stimade avonde buine. La leterature no je brût di verzis, insome, e i scritôrs lu san: par chest il concors in prose par furlan nol atire mai cetancj autôrs, ma dome une piçule platee di selezionadis firmis. E propit parcè che se si sa che tantis polemichis a son daur a saltâ fûr ogni volte che la jurie e fâs un pestefruce des ambizions di tancj di lôr, chest Premi al è il vêr banc di prove par un che al à voie di scrivi in marilenghe e no dome cjalantsi l’umbriçon, ma confrontantsi cu lis liniis plui inovativis di une narative taliane e europeane continuementri in evoluzion. Chest al jere il spirt di Franco Marchetta, che purtrop nus à lassât masse adore, ma che al reste chel che al à vinçût il Premi Sant Simon par plui voltis (1997, 2011 e 2012). E chest al à di jessi il sproc par ducj chei che a vuelin proponi par furlan storiis che a jevin interès e a tegnin vive la lenghe come imprest di espression creative.
Daûr di une intuizion di Marchetta, il Sant Simon za di doi agns al à cambiade piel: no si limite a dâ fûr il Premi, ma si propon cun plusôrs apontaments sul teritori par sparniçâ ator pal Friûl lis pagjinis plui bielis dai libris segnalâts cun seradis di leture clamadis Mi ven di reading. In plui, al rint omaç a grancj nons dal pantheon leterari furlan (sabide ai 22 di Otubar a saran presentadis di Gianmario Villalta lis Agris Rimis di Amedeo Giacomini) e al anticipe une setemane prin di Sant Simon ducj i libris dai “finaliscj” che a scombatin pe vitorie finâl. Chest an l’interessante iniziative, che si clame SPIETANT IL Sant Simon, si fasarà joibe ai 20 di Otubar. Alì la jurie dal Premi e disvelarà i titui che a son stâts segnalâts: fra chei salacor al sarà ancje chel dal vincidôr.
Par chê sere, miôr no cjapâsi altris impegns: doi membris de jurie, il president Carlo Tolazzi e il gjornalist Walter Tomada, a metaran i finaliscj sot tal turcli par striçâ fûr di ognidun di lôr i segrets dai lôr romançs, lis motivazions che ju àn sburtâts a scrivi par furlan e a sielzi i argoments des lôr storiis. Che, bisugne dîlu, chest an a son pardabon diferents e intrigôs, e a finissin par frontâ une miniere di argoments. Si va di une galarie di personaçs storics che a deventin protagoniscj di contis misteriosis, ae storie di un puestìn che al reste cjapât dentri in dutis dôs lis Vueris Mondiâls, contade di une polifonie di vôs de sô famee. E no je finide culì: un romanç penç e incuietant al conte ancje de storie (vere) di trê fantatis tal cjamp di stermini di Bergen-Belsen; un “noir” al è ambientât tal mont dal spetacul, in particolâr sui palcs de danze classiche: e al è ancje spazi par un libri “On the Road” di un Kerouac furlan dut di lei e di no dismenteâ; e al è spazi ancje par une conte sui desaparecidos argjentins. Pocjis chest an a scrivin storiis ambientadis in Friûl, par esempi une suntun predi che nol rive masse a tignî dûr il so vôt di celibât: ma la tindince, al è clâr, e je un’altre. Il furlan si spant ator pal mont e no si strenç plui dome intor de Patrie, ma al cir di contâ storiis dal mont globâl cuntun sproc origjinâl. Lu veve za sclarît l’an passât Raffaele Serafini cul so Soreli jevât a mont che al veve striât la jurie cui siei riferiments al lontan Japon: ma chest an al è ancjemò plui evident il spirt “glocâl” dai gnûfs scritôrs in marilenghe.
I vot scritôrs che a an inviât i lôr romançs a scuvierzaran dome in chê sere cual che al sarà il destin de lôr fadie leterarie. Ma la grande novitât e je che di chest an no son di bessoi! In cheste edizion, difat, il Sant Simon al à viert ancje une sezion pai fumuts, cu la intenzion di slargjâ ancje jenfri dai zovins (che a doprin une vore chest lengaç sedi par esprimisi che par intratigniment) l’interès e la curiositât pal Premi. Ancje par chest inte jurie al è jentrât un espert di fumuts come Paolo Cossi. Cheste gnove pussibilitât no je stade avonde publicizade, si viôt, parcè che i lavôrs rivâts ae jurie a son dome doi. Dut câs al è dome l’inizi, e cjalant ae cualitât des creazions al vâl la pene di insisti: e la gnove vene narative furlane salacor si podarà lei ancjemò miôr cul jutori dai fumuts… ❚
✒ Redazion
Premi Sant Simon............
Ai 28 di Otubar a Codroip al vignarà disvelât il non di cui che al à vinçût il Premi Sant Simon, il plui preseât ricognossiment leterari pe narative furlane in marilenghe. Fin dal 1980 chest al è il moment plui impuartant pe nestre comunitât di scritôrs, ancje parcè che il criteri di judizi che e dopre cheste jurie al è pardabon sevêr: in passât par cinc voltis nol è stât assegnât, parcè che la cualitât dai scrits no je stade stimade avonde buine. La leterature no je brût di verzis, insome, e i scritôrs lu san: par chest il concors in prose par furlan nol atire mai cetancj autôrs, ma dome une piçule platee di selezionadis firmis. E propit parcè che se si sa che tantis polemichis a son daur a saltâ fûr ogni volte che la jurie e fâs un pestefruce des ambizions di tancj di lôr, chest Premi al è il vêr banc di prove par un che al à voie di scrivi in marilenghe e no dome cjalantsi l’umbriçon, ma confrontantsi cu lis liniis plui inovativis di une narative taliane e europeane continuementri in evoluzion. Chest al jere il spirt di Franco Marchetta, che purtrop nus à lassât masse adore, ma che al reste chel che al à vinçût il Premi Sant Simon par plui voltis (1997, 2011 e 2012). E chest al à di jessi il sproc par ducj chei che a vuelin proponi par furlan storiis che a jevin interès e a tegnin vive la lenghe come imprest di espression creative.


text:
Jutori:Vuide in curt/Discussion
Inizi · Cambie la pagjine · Formatâ il test · Cemût fâ dai leams · Discussion · Lis liniis vuide · Deventâ un utent registrât
Ce ise la pagjine pe discussionModifiche
Une des robis fondamentalis de Vichipedie a son lis pagjinis pes discussions che a son un spazi a pueste par confrontâsi sui articui che si stan scrivint. Dutis lis vôs, lis pagjinis dai utents e ogni altre pagjine, e àn dongje une pagjine di discussion. Al baste fâ clic su la lengute discussion e scrivi par tacâ un confront. Cuant che si scrîf in une discussion al è ben lâ simpri in font ae pagjine almancul che no si stedi rispuindint a un intervent.
Convenzions pes pagjinis di discussion:Modifiche
Firmâ l'intervent:Modifiche
Al è ben firmâ simpri un intervent in une discussion. Par fâlu tu puedis doprà il boton a pueste. Rientrâ cul test: Par fâ si che i intervents a sedin plui facii di lei si use fâ rientrâ il test. Par fâ rientrâ si puedin meti dai dopli ponts al inizi de rie. Par esempli:
- Frase alineade normalmentri a çampe.
- :Frase che e rientre un pôc
- ::Frase che rientre di plui
si viodarà cussì: Frase alineade normalmentri a çampe.
- Frase che e rientre un pôc
- Frase che rientre di plui
Elenc pontâtModifiche
Par fâ un elenc pontât si dopre l'asterisc Par esempli
- * prin element
- * secont element
- ** sot element dal secont
- * tierç element
che si viodarà
- prin element
- secont element
- sot element dal secont
- tierç element
Elencs numerâtsModifiche
Par fâ i elencs numerâts si dopre il segn # Par esempli
- # prin element
- # secont element
- ## sot element dal secont
- # tierç element
Che si viodarà
- prin element
- secont element
- sot element dal secont
- tierç element


text:
Carnia 1944, un’estate di libertà di Marco Rossitti al è un film di 48 minûts che al fronte, pe prime volte al cine, un episodi storic de resistence cuintri dai nazifassiscj in Friûl, un dai events plui impuartants par vie che al puartarà ae nassite de prime republiche libare.
Cun di fat, a tacâ dal mês di Lui dal 1944 e fintremai ai prins di Otubar dal stes an, lis formazions partigjanis a rivarin a liberâ il teritori de Cjargne e dal Friûl de Alte formant une republiche, cun capitâl Dimpeç, cun dutis lis istituzions che a coventavin par aministrâle in maniere democratiche.
Marco Rossitti, docent di Storie e di tecniche dal cine li de Universitât dal Friûl e za autôr di documentaris tant che Il liutâr, Sulla pelle della terra e di une finzion, interpretade dal duo comic I Papu, intitulade Oppalalay, al à pensât di rapresentâ chê straordenarie epopee cuntun film. Scrit di Carlo Tolazzi, metût in imagjins dal talentuôs Bruno Beltramini e cun lis musichis di Teho Teardo, il film al viôt la interpretazion, dongje di Riccardo Maranzana, dai atôrs furlans Massimo Somaglino, Fabiano Fantini, Claudia Grimaz, di un grup di students des superiôrs e la partecipazion straordenarie dal poete Leonardo Zanier.
Dal moment che no esistin documents filmâts e par no colâ intai pericui di une ricostruzion storiche par imagjins, Rossitti al à sielzût une finzion ambientade in dì di vuê.
Une scuelade e ven puartade dal lôr insegnant intai lûcs li che cheste storie si è davuelte 68 agns indaûr e li che al vîf ancjemò cualchi testemoni di cheste epopee.
Une struture narative che e riscjave di deventâ didascaliche ma che il regjist al è rivât a morestâ insedant ca e là, in ponte di pîts, piçui acjadiments che a rindessin il dut realistic e la recitazion spontanie, dongje di curtis secuencis di finzion storiche ma cence poiâsi su dialics o sfuarçs interpretatîfs dai protagoniscj.
In sumis il film al è plasint sul plan estetic, istrutîf pai siei contignûts.
Ma une osservazion si scugne fâ. Dal moment che la storie si davuelç achì, nol sarès stât dibant un piçul sfuarç par dâ spazi ancje ae lenghe furlane. Cun di fat inte nestre lenghe si sint dome une frase, e, par cui che al spice ben lis orelis, si percepissin insom lis vôs dai fantacins che a fevelin par furlan. Ma juste apont, masse insom, no une lenghe protagoniste come che e varès di jessi. ■
Fabian Ros
CINE & TEATRI & ART. La republiche de Cjargne contade di Marco Rossitti............
Carnia 1944, un’estate di libertà di Marco Rossitti al è un film di 48 minûts che al fronte, pe prime volte al cine, un episodi storic de resistence cuintri dai nazifassiscj in Friûl, un dai events plui impuartants par vie che al puartarà ae nassite de prime republiche libare.